

PROJEKTS uz 11.09.2024.

vēlamais datums izskatīšanai: Attīstības komitejā: 11.09.2024.

domē: 26.09.2024.

sagatavotājs: Ilze Urtāne

ziņotājs: Ilze Urtāne

 LĒMUMS

Ādažos, Ādažu novadā

2024.gada 26.septembrī **Nr.**«DOKREGNUMURS»

**Par zemes ierīcības projekta uzsākšanu īpašumā “Dižmalas”, Iļķenē**

Ādažu novada pašvaldības dome izskatīja sabiedrības ar ierobežotu atbildību XTX (reģ. Nr. 40203294182, juridiskā adrese: Ģertrūdes iela 99-3, Rīga, LV-1009, turpmāk – Iesniedzējs), 16.08.2024. iesniegumu (reģistrēts 16.08.2024. ar Nr. ĀNP/1-11-1/24/4165) ar lūgumu pieņemt lēmumu un izdot darba uzdevumu zemes ierīcības projekta uzsākšanai, lai sadalītu trīs daļās nekustamā īpašuma “Dižmalas” (kadastra Nr. 8044 006 0016) zemes vienību ar kadastra apzīmējumu 8044 006 0016.

Izvērtējot ar iesniegumu saistītos apstākļus, tika konstatēts:

1. nekustamais īpašums “Dižmalas” (kadastra Nr. 8044 006 0016) ir ierakstīts Ādažu pagasta zemesgrāmatas nodalījumā Nr.100000129303 un pieder Iesniedzējam. Īpašuma sastāvā ietilpst zemes vienība ar kadastra apzīmējumu 8044 006 0016, 8.7600 ha platībā;
2. Saskaņā ar Ādažu novada teritorijas plānojumu zemes vienība ar kadastra apzīmējumu 8044 006 0016 atrodas Savrupmāju apbūves teritorijā (DzS1), kur minimālā jaunveidojamā zemes gabala platība ir noteikta 5000 m2, un Transporta infrastruktūras teritorijā (TR);
3. Aizsardzības ministrija 22.04.2024. ir pieņēmusi lēmumu Nr. 1/1-54/115 “Par atļauju piekļuvei zemes vienībām pēc nekustamā īpašuma Dižmalas sadalīšanās” ar kuru atļauj izstrādāt zemes ierīcības projektu nekustamā īpašuma “Dižmalas” Ādažu pagastā, Ādažu novadā, kadastra Nr. 8044 006 0016, sadalīšanai ar piekļuvi jaunizveidotajām zemes vienībām no Vecštāles ceļa;
4. Pašvaldību likuma 4.panta pirmās daļas 15.punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos;
5. Zemes ierīcības likuma 8.panta pirmā daļa noteic, ka zemes ierīcības projektu izstrādā šādiem zemes ierīcības darbiem: 1) starpgabalu likvidēšanai vai daļu no zemes vienību apmaiņai, pārkārtojot zemes vienību robežas; 3) zemesgabalu (arī kopīpašumā esošo) sadalīšanai;
6. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu,

pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Zemes ierīcības likuma 8.panta pirmo daļu, Teritorijas attīstības plānošanas likuma 12.panta trešo daļu, kā arī ņemot vērā domes Attīstības komitejas 11.09.2024. atzinumu, Ādažu novada pašvaldības dome

**NOLEMJ:**

1. Atļaut izstrādāt zemes ierīcības projektu nekustamā īpašuma “Dižmalas” (kadastra Nr. 8044 006 0016), Iļķenē, Ādažu pag., Ādažu nov., zemes vienībā ar kadastra apzīmējumu 8044 006 0016, ar mērķi pamatot zemes vienības sadalīšanu.
2. Apstiprināt nosacījumus zemes ierīcības projekta izstrādei (1.pielikums).
3. Pašvaldības Centrālās pārvaldes Teritorijas plānošanas nodaļa atbild par lēmuma izpildi.
4. Pašvaldības izpilddirektora vietniecei veikt šī lēmuma izpildes kontroli.
5. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Nosacījumi zemes ierīcības projekta izstrādei uz 2 lp.
2. Zemes vienības sadales informatīva skice uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Iesn.: sabiedrība ar ierobežotu atbildību XTX, juridiskā adrese: Ģertrūdes iela 99-3, Rīga, LV-1009

TPN:@

AN:@

IDRV:@

I.Urtāne, 29368513